**„Naša Betka obhájila svoje práva“.**

Dňa 25. apríla 2017 sa uskutočnilo na zámku v Smoleniciach vyhodnotenie celonárodnej literárnej súťaže „Práva detí očami detí“, ktorú organizovala Fakulta masmediálnej komunikácie Univerzity sv. Cyrila a Metoda v Trnave v spolupráci s Radou pre práva dieťaťa SR. Záštitu nad súťažou prevzal prezident SR Andrej Kiska.

Z celkového počtu 1500 žiakov základných i stredných škôl naša Betka, študentka 2. ročníka, prácou na tému „Mama, otec a čo ja?“ sa vo svojej kategórii umiestnila na treťom mieste v rámci celého Slovenska a získala cenu prezidentky Rady pre práva dieťaťa SR Mgr. Zdenky Lackovej. Oceňovanie najlepších prác bolo súčasťou medzinárodnej konferencie Megatrendy a médiá 2017: Budúcnosť médií.